Jüri Saks

Jüri Saks VR II/3 (23. oktoober (vkj)/ 4. november 1891 Saksari talu, Kaavere küla, Võisiku vald, Kolga-Jaani kihelkond, Viljandimaa – 23. märts 1978 Kasemäe talu, Võisiku küla, Põltsamaa külanõukogu, Jõgeva rajoon) oli Eesti sõjaväelane ja põllumees.

Osales Esimeses maailmasõjas ning Vabadussõjas Sakala partisanide polgu koosseisus telefonistina (reamees).

Asus sõjaväest vabanemise järel isakoju Saksari tallu. Sai 1921. aastal Võisiku mõisast 19,45-hektarise autasumaa, mille nimetas Kasemäe taluks. Ehitas hooned ning ostis koha 1931. aastal päriseks. Võisiku valla see osa, kus asus ka Kasemäe talu, liideti 1927. aastal Vana-Põltsamaa vallaga. Talust sai iseseisvusaastail eeskujulik majapidamine.

Osales ühiskondlikus elus. Oli Põltsamaa Piimaühistu ja Võisiku Masinaühistu juhatuse liige ning Kaitseliidu Sakalamaa Maleva Põltsamaa malevkonna ja VRVÜ Viljandi osakonna liige.

Pidas Kasemäe talu kuni 1949. aasta kevadeni, kui sunniti astuma kolhoosi. Talumaa võeti ära, talu laudast tehti kolhoosi laut, kus abikaasa töötas karjatalitajana. Ta ise oli Kungla kolhoosi ning hiljem liitumisel tekkinud Lenini-nimelise kolhoosi põllutööline kuni pensionile jäämiseni 1965. aastal. Pensionärina oli Võisikul ja ümbruskonnas postiljon.

Suri kodutalus vähki.

Tunnustus
1. september 1920 – Vabaduse Risti II liigi 3. järkEesti Vabariigi teenetemärkide kavalerid, lisaks tasuta maa normaaltalu suuruses, 10 000 marka ning Eesti Vabadussõja mälestusmärkJaak Pihlak. "Kolga-Jaani kihelkond ja Vabaduse Risti vennad". Viljandi Muuseumi aastaraamat 2002. Viljandi 2003. Lk 182

Viited

 Kirjandus 
Jaak Pihlak. "Kolga-Jaani kihelkond ja Vabaduse Risti vennad". Viljandi Muuseumi aastaraamat 2002. Viljandi 2003. Lk 181–182
Jaak Pihlak. "Põltsamaa kihelkond ja Vabaduse Risti vennad". Viljandi Muuseumi aastaraamat 2006. Viljandi 2007. Lk 188–189

Välislingid
Haud Põltsamaa uuel kalmistul

Kategooria:Sakala Partisanide Pataljoni koosseis
Kategooria:Esimese maailmasõja veteranid Eestis
Kategooria:Vabadussõja veteranid
Kategooria:Kaitseliidu Sakala maleva liikmed
Kategooria:Vabadusristi II liigi 3. järgu kavalerid
Kategooria:Põltsamaa kalmistule maetud
Kategooria:Sündinud 1891
Kategooria:Surnud 1978